Vidar Wold

Vidar Wold (født 7. mars 1974 i Trondheim) er en norsk trener og tidligere ishockeymålvakt. Wold har sammen med Jan André Aasland hovedtrener ansvaret for Frisk Asker fra 2020. Wold er far til Sander Wold og Eskil Wold.

Wold som spilte nesten hele sin karriere for moderklubben sin Frisk Asker og Asker Hockey (1991–2007). Wold hadde 1 sesong i døgnfluen Spektrum Flyers (Oslo) før han vendte hjem til Asker. Han fikk også kamper for Norges herrelandslag i ishockey. Høydepunktet i landslagskarrieren er da han voktet målet i VM i 2000 da storspill fra Wold gjorde at Norge sensasjonelt slo Canada 4-3. Wold var plaget av skader i sine siste sesonger og han la opp som aktiv spiller i 2007.

I 2008 ble Vidar Wold ansatt i Frisk Asker som sports- og markedskoordinator Han har også vært hockeyekspert på Viasat.

16. september 2018 var han andrekeeper for Frisk Asker i kampen mot Vålerenga i Getligaen, ettersom førstekeeper Nicklas Dahlberg ikke kunne spille og alle Frisk Askers juniorkeepere var på samling med NTG i USA.

Referanser

Eksterne lenker 
 

Norske ishockeymålvakter
Norske ishockeyspillere
Norske ishockeytrenere
Frisk Asker Ishockey
Ekspertkommentatorer (sport)
Ishockeyspillere for Asker Hockey
Ishockeyspillere for Frisk Asker
Ishockeyspillere for Spektrum Flyers